Poliarnyje Zorai
Poliarnyje Zorai (rus. Полярные Зори) – miestas Rusijoje, Murmanasko srityje, 224 km į pietus nuo Murmansko, prie Nivos upės ir Pino ežero. Miesto apygardos centras. Pro miestą eina Murmansko–Petrozavodsko geležinkelis (yra atšaka į Kovdorą) bei kelias E105. Veikia Kolos atominė elektrinė, Nivos hidroelektrinė, statybinių medžiagų, įrengimų gamybos ir priežiūros įmonės. Yra slidinėjimo trasa, sporto centras, 3 viešbučiai, cerkvė.